b'\n_START_ARTICLE_\nPravljica o \xc5\xbeabi\n_START_PARAGRAPH_\nPravljica o \xc5\xbeabi je slovenska ljudska pripoved. Glavna knji\xc5\xbeevna oseba je grofica, v zgodbi pa nastopata \xc5\xa1e \xc5\xbeaba in vrag, kot stranska lika. Pripoved je pou\xc4\x8dna, ker vsebuje ve\xc4\x8d naukov.\n_START_SECTION_\nAnaliza pripovedi na osnovi feministi\xc4\x8dne teorije Clarisse Pinkole Est\xc3\xa9s\n_START_PARAGRAPH_\nLiterarnega \xc4\x8dasa in kraja dogajanja ne moremo natan\xc4\x8dno dolo\xc4\x8diti. V zgodbi se namre\xc4\x8d pojavijo besedne zveze, kot so npr. neko\xc4\x8d, nekega dne, \xc4\x8dez sedem let, sedem dni\xe2\x80\xa6 in veliko posestvo z gradom, dale\xc4\x8d stran, zapu\xc5\xa1\xc4\x8deni kraj, podzemlje... Zatorej lahko re\xc4\x8demo, da sta literarni \xc4\x8das in kraj predstavljiva, saj temeljita na zgodovinskih dejstvih in mitih. Pekel se namre\xc4\x8d pojavi v mnogih verstvih, gradovi pa so del vsakdanjega \xc5\xbeivljenja._NEWLINE_V pripovedi najdemo miti\xc4\x8dno bitje, ki ponazarja utele\xc5\xa1enje zla (vrag oz. hudi\xc4\x8d) ter poosebljene \xc5\xbeivali (\xc5\xbeabe). Poleg tega se dogajajo nenavadne stvari (prihod v pekel, \xc5\xbeabe dr\xc5\xbeijo orodje, hla\xc4\x8de se spremenijo v goloba\xe2\x80\xa6), ve\xc4\x8dkrat pa so omenjena tudi pravlji\xc4\x8dna \xc5\xa1tevila (trikrat dlje, sedem let, sedem mladih, sedem dni)._NEWLINE_Pravljica o \xc5\xbeabi vsebuje ve\xc4\x8d naukov, ki jih lahko ponazorimo kar z nekaterimi reki, kot so:\xc2\xa0\xc2\xbbObljuba dela dolg\xc2\xab,\xc2\xa0\xc2\xbbKar seje\xc5\xa1, to \xc5\xbeanje\xc5\xa1\xc2\xab\xc2\xa0in\xc2\xa0\xc2\xbbVra\xc4\x8daj dobro z dobrim\xc2\xab. Zasledimo pa lahko tudi vrsto simbolov in skritih pomenov. Temu, da \xc5\xbeenska prevzame mo\xc5\xa1ka opravila (npr. molze krave, seka drva, \xc5\xbeanje travo...), lahko z drugimi besedami re\xc4\x8demo matriarhat. Kot drugo, se v pripovedi stalno izmenjujeta sre\xc4\x8da in nesre\xc4\x8da - grofica \xc5\xbeanje deteljo (sre\xc4\x8da), a rani \xc5\xbeabo (nesre\xc4\x8da), jo odnese pro\xc4\x8d in ima mir (sre\xc4\x8da), \xc4\x8dez sedem let pride ponjo vrag (nesre\xc4\x8da) itd. Nenavaden je tudi prihod v pekel. V njem ni, poleg \xc5\xbeab, niti ene \xc5\xbeive du\xc5\xa1e. To, da mlade \xc5\xbeabe v rokah dr\xc5\xbeijo orodje (vilice, \xc5\xbelico, no\xc5\xbe, sekiro...) lahko namiguje na marsikaj. Lahko je celo prispodoba za po\xc5\xbere\xc5\xa1nost. Po sedmih dneh grofica dobi dovoljenje za vrnitev na drugi svet. Prehod med svetovi (\xc5\xbeivljenje in smrt) je zna\xc4\x8dilnost kr\xc5\xa1\xc4\x8danske vere, kjer Jezus o\xc5\xbeivi Lazarja, kasneje pa tudi sam vstane od mrtvih. V zadnjem delu pripovedi pa se pojavita \xc5\xa1e bela goloba, ki sta simbol za mir in spravo, torej sre\xc4\x8den konec zgodbe._NEWLINE_Pripovedovalec je tretjeosebni ali vsevedni.'